
מדינת ישראל

משרד המשפטים

הממונה על חוק חופש המידע

	ירושלים, ה  אדר ב תשע"ו 

	15 מרץ , 2016

	בתשובתך ציין נא:

	תיק מס' ת/ 52


שלום רב, 

הנדון: בקשה לפי חוק חופש המידע, התשנ"ח-1998
מכתבך מיום 03/03/2016
בפנייתך ביקשת לקבל נתונים בנוגע לכתבי אישום בהם יוחסה לנאשם עבירה לפי ס' 3(א)(5א) לחוק למניעת הטרדה מינית, תשנ"ח-1998 (תיקון מס' 10, ינואר 2014).

יצוין, כי בשנת 2011 החלה הפרקליטות במעבר לשימוש במערכת מחשוב חדשה, מעבר אשר נעשה באופן מדורג על ידי יחידות הפרקליטות השונות. נוכח אופן הזנת הנתונים הידני, בנתונים שיובאו להלן ייתכנו אי-דיוקים. נציין כי בשנים האחרונות משקיעה הפרקליטות מאמצים רבים לשיפור הנתונים הקיימים במערכת הממוחשבת ולהעלאת מהימנותם. 

מינואר 2014 ועד היום
 (להלן: "התקופה המבוקשת") הוגשו 23 כתבי אישום, במסגרתם יוחס לפחות לאחד מהנאשמים סעיף העבירה הנדון.
מבין כתבי האישום שהוגשו, 5 הסתיימו בהכרעה שיפוטית, כדלקמן: 
1. הופסקו ההליכים.
2. הסתיים בהרשעה במסגרת הסדר טיעון, במסגרתו הורשע הנאשם בסעיף הנדון, בפגיעה בפרטיות, בתקיפה, באיומים ובמעשה מגונה; בגינם הושתו על הנאשם:
1. 3 שנות מאסר בפועל;
3. 18 חודשי מאסר על תנאי. משך התנאי – 3 שנים.
4. הסתיים בהרשעה במסגרת הסדר טיעון, במסגרתו הורשע הנאשם בסעיף העבירה הנדון; בגינו הושתו על הנאשם:
1.  6 חודשי מאסר בפועל שירוצו כעבודות שירות; 
2. 18 חודשי מאסר על תנאי. משך התנאי – 3 שנים.
5. הסתיים בהרשעה במסגרת הסדר טיעון, במסגרתו הורשע הנאשם בסעיף הנדון, בסחיטה באיומים ובהטרדה; בגינם הושתו על הנאשם:
1. 30 חודשי מאסר בפועל;
2. מאסר על תנאי למשך 6 חודשים. משך התנאי – 3 שנים.
6. הסתיים ללא הרשעה, כאשר הסעיף הנדון נמחק במסגרת הסדר טיעון. 
בנוסף, במהלך התקופה המבוקשת הוגשו 18 כתבי אישום נוספים בהם טרם התקבלה הכרעה שיפוטית. 

מתוך 23 כתבי האישום שהוגשו, ב-6 מקרים הסעיף הנדון יוחס לנאשמים כסעיף העבירה העיקרי של כתב האישום. 

בכל כתבי האישום בהם יוחס סעיף העבירה הנדון כסעיף עבירה משני, לא נמחק הסעיף במסגרת הסדר טיעון.


בכבוד רב,


מיכל טנא, עו"ד

 מנהלת היחידה לפניות הציבור

והממונה על חוק חופש המידע

� הנתונים הופקו בתאריך ה-10.3.16 מהמערכת הממוחשבת ונכונים למועד הפקתם.

